Na temelju čl. 40. Zakona o odgoju i obrazovanju u osnovnoj i srednjoj školi (NN br. [87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480) i 152/14), čl. 17. Zakona o sportu (NN br. [71/06](http://www.zakon.hr/cms.htm?id=56)., [150/08](http://www.zakon.hr/cms.htm?id=57)., [124/10](http://www.zakon.hr/cms.htm?id=58)., [124/11](http://www.zakon.hr/cms.htm?id=59)., [86/12](http://www.zakon.hr/cms.htm?id=60)., [94/13](http://www.zakon.hr/cms.htm?id=476),), Pravilnika o načinu osnivanja, zadaćama, djelokrugu i načinu rada školskih sportskih društava (NN br. 13/14.) i članka 74. Statuta Srednje škole dr. Antuna Barca Crikvenica a na prijedlog ravnatelja Škole, Školski odbor Srednje škole dr. Antuna Barca Crikvenica na sjednici održanoj dana 20. siječnja 2016. godine godine donio je

**POSLOVNIK O RADU ŠKOLSKOG SPORTSKOG DRUŠTVA**

**„KAMENJAK“**

**„k„“k“kAKAMAENJAK**

**I. OPĆE ODREDBE**

**Članak 1.**

Poslovnikom o radu školskog sportskog društva Srednje škole dr. Antuna Barca Crikvenica (u daljnjem tekstu: ŠSD) uređuju se osnivanje, zadaće, djelokrug i način rada ŠSD.

**II. OSNIVANJE I ZADAĆE ŠSD-a**

**Članak 2.**

ŠSD osniva Školski odbor u Školi (u daljnjem tekstu: školski odbor) radi provođenja izvannastavnih školskih sportskih aktivnosti učenika.

Naziv ŠSD je „Kamenjak“.

Sjedište ŠSD „KAMENJAK“ je u Srednjoj školi dr. Antuna Barca Crikvenica, Zidarska 4, Crikvenica.

U jednoj ustanovi može se osnovati samo jedno ŠSD.

Sve administrativne poslove ŠSD-a obavlja škola pri kojoj djeluje ŠSD.

ŠSD nema pravnu osobnost.

ŠSD se udružuju u općinske, gradske i županijske školske sportske saveze koji imaju pravnu osobnost.

**Članak 3.**

ŠSD organizira sportske aktivnosti po sekcijama. Sekcije ŠSD su:

1.nogomet,

2.košarka,

3.rukomet

4.odbojka

5.stolni tenis

Rad ŠSD je javan.

**Članak 4.**

Zadaće ŠSD-a su:

1. sustavno planirati, organizirati i provoditi sportske aktivnosti za učenike kao dio izvannastavnih sadržaja škole,

2. poticati uključivanje što većeg broja učenika u školske sportske aktivnosti, a posebice učenika s invaliditetom,

3. poticati i promicati stručni rad u školskome sportu, kao i stručni sportski rad s djecom i mladima u lokalnoj zajednici,

4. poticati etička i moralna načela, poštivanje ljudskog dostojanstva, fair playa, tolerancije, nenasilja i kulture sporta.

**III. UPRAVLJANJE RADOM U ŠKOLSKOM SPORTSKOM DRUŠTVU**

**Članak 5.**

ŠSD ima voditelja (u daljnjem tekstu: voditelj ŠSD-a) kojega imenuje i razrješava školski odbor na prijedlog ravnatelja.

Za voditelja ŠSD-a može biti izabran zaposlenik škole koji ispunjava uvjete za učitelja odnosno nastavnika tjelesne i zdravstvene kulture prema posebnim propisima.

Voditelj ŠSD-a zadužen je za planiranje i organizaciju provođenja izvannastavnih školskih sportskih aktivnosti koje su dio programa rada ŠSD-a.

**Članak 6.**

ŠSD najmanje jedanput godišnje održava sjednicu ŠSD-a te jedanput godišnje podnosi izvješće o radu školskom odboru.

**IV. ČLANOVI ŠSD-a**

**Članak 7.**

Članovi ŠSD-a su:

• voditelj ŠSD-a, učitelji, nastavnici i stručni suradnici koji sudjeluju u radu ŠSD-a,

• učenici škole koji su učlanjeni u ŠSD.

**Članak 8.**

Učenicima članovima ŠSD-a izdaje se iskaznica Hrvatskoga školskoga sportskog saveza (u daljnjem tekstu: HŠSS), kojom se potvrđuje članstvo u ŠSD-u i identitet učenika.

ŠSD vodi evidenciju članova ŠSD-a (u daljnjem tekstu: evidencija) u koju se upisuju podaci o imenu, prezimenu i OIB-u učenika članova ŠSD-a, datumi njihova učlanjenja odnosno prestanka članstva u ŠSD-u te datumi izdavanja i rokovi valjanosti potvrda (uvjerenja) o zdravstvenoj sposobnosti učenika iz članka 14. stavak 2. ovog Pravilnika.

**V. NAČIN RADA ŠSD-a**

**Članak 9.**

ŠSD za rad i aktivnosti koristi prostore škole namijenjene za sportske aktivnosti te ima prioritet u njihovu korištenju u odnosu na vanjske korisnike prostora škole kojima se prostor može iznajmiti tek kada se zadovolje potrebe sportskih aktivnosti ŠSD-a. Koristi se školska sportska dvorana.

**Članak 10.**

Aktivnosti ŠSD-a provode se kao izvannastavne aktivnosti učenika u školi te se u skladu s time planiraju u školskome kurikulumu sukladno propisima kojima se uređuje područje odgoja i obrazovanja.

Početkom svake školske godine voditelj ŠSD-a, na temelju interesa učenika te uvjeta koje ima, predlaže školskome odboru koje će aktivnosti ŠSD provoditi.

**VI. EVIDENCIJA O RADU ŠSD-a**

**Članak 11.**

ŠSD vodi evidenciju o radu.

Evidencija iz stavka 1. ovoga članka treba sadržavati podatke o:

1. popisu aktivnosti,

2. broju učenika uključenih u pojedine aktivnosti,

3. broju školskih sportskih natjecanja na kojima je sudjelovao ŠSD,

4. broju sati rada ŠSD-a.

**VII. NATJECANJA**

**Članak 12.**

ŠSD „KAMENJAK“ upisan je u Registar školskih sportskih društava (u daljnjem tekstu: Registar) Hrvatskoga školskoga sportskog saveza (u daljnjem tekstu: HŠSS) i time ima pravo sudjelovanja na natjecanjima u sklopu sustava natjecanja ŠSD-a.

**Članak 13.**

Organizatori školskih sportskih natjecanja u sustavu natjecanja ŠSD-a (u nastavku: natjecanja ŠSD-a) mogu biti školske ustanove, lokalni i regionalni školski sportski savezi ili organizacije koje djeluju u području sporta (sportski savezi i udruge).

Za svako sportsko natjecanje učenika ŠSD-a „KAMENJAK“ u sustavu natjecanja ŠSD-a organizator mora dobiti suglasnost HŠSS-a.

 HŠSS vodi evidenciju svih natjecanja.

Opća pravila organizacije i provedbe sustava natjecanja ŠSD-a donosi HŠSS.

 **VIII. FINANCIRANJE**

**Članak 14.**

Sredstva za rad i aktivnosti ŠSD-a osiguravaju se iz državnoga proračuna i iz proračuna jedinica lokalne i područne (regionalne) samouprave.

Za obavljanje stručnih poslova programiranja i provođenja izvannastavnih školskih sportskih aktivnosti ŠSD može na teret vlastitih sredstava školske ustanove angažirati vanjske suradnike.

**IX. ZDRAVSTVENA ZAŠTITA**

**Članak 15.**

U školskim sportskim natjecanjima može sudjelovati učenik za kojeg je utvrđena opća zdravstvena sposobnost.

Opću i posebnu zdravstvenu sposobnost učenika za sudjelovanje na natjecanjima ŠSD-a utvrđuje nadležan liječnik, specijalist školske medicine odnosno izabrani liječnik specijalist pedijatar ili izabrani liječnik specijalist opće i/ili obiteljske medicine.

Ako ŠSD ili škola ne poštuju odredbe iz stavka 1. i 2. ovog članka, HŠSS može ŠSD-u zabraniti nastupe na natjecanjima ŠSD-a.

**X. PRIJELAZNE I ZAVRŠNE ODREDBE**

**Članak 16.**

S odredbama ovog pravilnika razrednici su dužni upoznati učenike /ice i roditelje, odnosno skrbnike učenika/ica.

**Članak 17.**

Izmjene i dopune ovog Poslovnika donose se na način i po postupku utvrđenim za njegovo donošenje.

**Članak 18.**

Autentično tumačenje ovog poslovnika daje Školski odbor.

**Članak 19.**

Jedan primjerak ovog Poslovnika mora biti istaknut na vidljivom mjestu u Školi i objavljen na web stranici Škole.

**Članak 21.**

Ovaj Pravilnik stupa na snagu danom objavljivanja na oglasnoj ploči Škole.

 Predsjednica Školskog odbora:

 Mirna Polić Malnar, prof.

Ovaj Pravilnik je objavljen na oglasnoj ploči Škole dana 20. siječnja 2016. godine.

KLASA:003-05/16-01/01
URBROJ:2107-30-01-16-01

Crikvenica, 20. siječnja 2016. godine

 Ravnatelj

 Arsen Badurina, dipl teolog